Makaten wau kula ugi ndherek sanget. Nanging mlebetipun barang-barang impor wau inggih nguntungaken konsumen piyambak saking langkung kathah macemipun barang lan reginipun. Dados konsumen saged milih-milih lan milah-milah pundi ingkang nyocogi seleranipun tuwin kanthongipun. Kathahipun barang-barang mlebet sakinjg mancanegari punika inggih saged nuwuhaken daya pangripta [kreativitas] enggal lan saya mindhakipun mutu anggenipun ngladosi para pangguna. Ingkang langkung wigatos punika inggih tuwuhing pangertosan utawi kasadharanipun kita sadaya, klebet ingkang sami ngasta pusaraning praja, bilih gadhah jejibahan lan kedah enggal nyengkud anggenipun nengenaken kabudayan Jawi, jalaran manawi tanpa dipun kanteni tangining raos pangertos wau, inggih kasadharan wau, punika boten badhe gampil kadumugenipun.